Δήμος Ν.Σμύρνης

ΠΑΡΟΥΣΙΑΣΗ ΒΙΒΛΙΟΥ ΣΤΟΝ "ΓΑΛΑΞΙΑ"
2026-02-04 19:00 - 21:00 (Europe/Athens)
Το βιβλίο του Ηρακλή Α. Σωτηράκη “Τακουτάκ” (Εκδόσεις Κέδρος) παρουσιάζεται την Τετάρτη 4 Φεβρουαρίου, ώρα 19:00 στον Δημοτικό Πολυχώρο “Γαλαξίας”.
Για το βιβλίο θα μιλήσουν η Φιλόλογος και Δημοτική Σύμβουλος του Δήμου Νέας Σμύρνης Νόρα Γαλανοπούλου, και η Φιλόλογος Ζωή Χατζηλεοντή.
Αποσπάσματα θα διαβάσει ο ηθοποιός Νίκος Παπαδόπουλος. Φιλική μουσική συμμετοχή: Βασίλης Πνευματικός.
Θα ακολουθήσει συζήτηση με τον συγγραφέαω

Τα κόμματα σε κρίση; Η εξασθένηση ενός κεντρικού θεσμού της Δημοκρατίας
2026-02-02 19:00 - 21:00
Συνεχίζονται την Δευτέρα 2 Φεβρουαρίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγητής του τρίτου σεμιναρίου με θέμα «Τα κόμματα σε κρίση; Η εξασθένηση ενός κεντρικού θεσμού της Δημοκρατίας » είναι ο διδάκτορας του Πανεπιστημίου Paris II και Καθηγητής Συγκριτικής Πολιτικής Ανάλυσης Γεράσιμος Μοσχονάς.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”, ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

20 ΧΡΟΝΙΑ "ΗΛΙΟΣ"- ΚΥΚΛΟΣ ΣΕΜΙΝΑΡΙΩΝ ΓΙΑ ΓΟΝΕΙΣ & ΕΚΠΑΙΔΕΥΤΙΚΟΥΣ ΜΕ ΕΛΕΥΘΕΡΗ ΕΙΣΟΔΟ
2026-01-29 18:30 - 20:30
Το Κέντρο Πρόληψης Εξαρτήσεων ΗΛΙΟΣ, με αφορμή τη συμπλήρωση 20 χρόνων συνεχούς λειτουργίας και προσφοράς στην κοινότητα, διοργανώνει κύκλο Σεμιναρίων για Γονείς και Εκπαιδευτικούς των σχολείων της Νέας Σμύρνης.
Τα σεμινάρια ξεκινούν στις 29 Ιανουαρίου και θα ολοκληρωθούν στις 21 Μάϊου. Θα πραγματοποιούνται κάθε Πέμπτη και ώρες 18:30 – 20:30 στον Δημοτικό Πολυχώρο “Γαλαξίας” και θα είναι ανοιχτά στο κοινό.
Τα σεμινάρια υλοποιούνται σε συνδιοργάνωση με το Τμήμα Παιδείας του Δήμου Νέας Σμύρνης και έχουν στόχο την ενίσχυση του γονεϊκού ρόλου, την υποστήριξη της επικοινωνίας στην οικογένεια και την πρόληψη εξαρτητικών και άλλων παθολογικών συμπεριφορών στα παιδιά και τους εφήβους.
Το πρόγραμμα των σεμιναρίων και η θεματολογία έχει ως εξής:
* 29/01/2026: “Επικοινωνία στην οικογένεια. Κατανοώντας τους τρόπους επικοινωνίας των παιδιών και των εφήβων”
* 26/02/2026: “Θέτοντας όρια στην παιδική και εφηβική παντοδυναμία”
* 19/03/2026: “Βλέπ(ω)-ομαι άρα υπάρχω. Εφηβεία και Social Media”
* 23/04/2026: “Νεανική επιθετικότητα και βία: όψεις, αιτίες, πρόληψη και αντιμετώπιση. Ο ρόλος της οικογένειας και του σχολείου”
* 21/05/2026: “Κατανόηση της εξαρτητικής διαδικασίας: πρόληψη και έγκαιρη αντιμετώπιση του φαινομένου”
Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης Εξαρτήσεων ΗΛΙΟΣ.

Το Πανεπιστήμιο στην Κοινωνία
2026-01-26 19:00 - 21:00
Συνεχίζονται την Δευτέρα 26 Ιανουαρίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγητής του δεύτερου σεμιναρίου με θέμα «Πρόσφυγες και Αριστερά: μία σύνθετη σχέση» είναι ο Επίκουρος Καθηγητής στο τμήμα Πολιτικής Επιστήμης και Ιστορίας του Παντείου Πανεπιστημίου Κωστής Καρπόζηλος .
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”, ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

59η ΕΘΕΛΟΝΤΙΚΗ ΑΙΜΟΔΟΣΙΑ
2026-01-24 09:00 - 2026-01-25 13:00

Θα αντέξει η Δημοκρατία;
2026-01-19 19:00 - 21:00
Ξεκινά την Δευτέρα 19 Ιανουαρίου ο κύκλος Σεμιναρίων Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιείται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγητής του πρώτου σεμιναρίου με θέμα «Θα αντέξει η Δημοκρατία;» είναι ο Καθηγητής Πολιτικής Επιστήμης και Ιστορίας του Παντείου Δημήτρης Χριστόπουλος.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”, ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

ΑΓΩΝΑΣ "Κ. ΚΟΤΖΙΑΣ"
2026-01-18 09:00 - 14:00
Ο 70ος αγώνας ανώμαλου δρόμου στην μνήμη του Κ. Κοτζιά πραγματοποιείται την Κυριακή 18 Ιανουαρίου στο Άλσος Νέας Σμύρνης.
Ο Δρόμος σε ανώμαλο έδαφος διεξάγεται κάθε χρόνο από τον ΠΑΝΙΩΝΙΟ Γ.Σ.Σ με συνδιοργανωτή τον Δήμο Νέας Σμύρνης και τελεί υπό την αιγίδα του ΣΕΓΑΣ.
Προκειμένου να πραγματοποιηθεί με ασφάλεια και με επιτυχία η αθλητική εκδήλωση, το Άλσος θα παραμείνει κλειστό τη συγκεκριμένη μέρα από τις 06.00 έως τις 14.00.

ΣΤΟΝ "ΓΑΛΑΞΙΑ" ΗΜΕΡΙΔΑ ΓΙΑ ΤΑ ΠΡΟΓΡΆΜΜΑΤΑ ΑΝΕΡΓΩΝ
2026-01-17 17:30 - 19:30
Η 1η συνάντηση Παρουσίασης Επιδοτούμενων Προγραμμάτων Κατάρτισης για ανέργους και εργαζόμενους θα πραγματοποιηθεί το Σάββατο 17 Ιανουαρίου, ώρα 17:30-20:00, στον Δημοτικό Πολυχώρο «Γαλαξίας». Πρόκειται για μια συνεργασία του Δήμου Νέας Σμύρνης με τον Εμπορικό Σύλλογο της πόλης και το Κέντρο Διά Βίου Μάθησης «Ευρωπαϊκή Ανάπτυξη».
Στην συνάντηση θα πραγματοποιηθεί αναλυτική ενημέρωση για τα επιδοτούμενα προγράμματα κατάρτισης για ανέργους και εργαζόμενους, που θα «τρέξουν» στο Δήμο, τα προγράμματα απασχόλησης για ανέργους και τα προγράμματα ενίσχυσης της επιχειρηματικότητας και της αυτοαπασχόλησης.
Την παρουσίαση θα κάνει η Ηλιάνα Σπυρίδωνος, Υπεύθυνη Επαγγελματικής κατάρτισης του ΚΔΒΜ «Ευρωπαϊκή Ανάπτυξη».

Είσοδος ελεύθερη

OPEN DAY ΣΤΗΝ ΑΣΤΙΚΗ ΠΑΝΙΔΑ ΤΟΥ ΔΗΜΟΥ ΝΕΑΣ ΣΜΥΡΝΗΣ
2025-12-20 11:00 - 14:00
Σε γνωριμία με τα γατάκια που φιλοξενούνται προκειμένου να αποκτήσουν το παντοτινό τους σπίτι καλεί η Αστική Πανίδα του Δήμου Νέας Σμύρνης το Σάββατο 20 Δεκεμβρίου, ώρα 11:00-14:00 στα γραφεία της Πανίδας (Αρτάκης & Αδριανουπόλεως 18)
Η Αστική Πανίδα θεωρεί ότι η υιοθεσία συνιστά προσφορά και ευθύνη και καλεί όλους τους τους δημότες ν’ ανοίξουν τα σπίτια και τις αγκαλιές τους για τα αδέσποτα της πόλης.

"ΛΕΥΚΗ ΝΥΧΤΑ" ΣΤΗ ΝΕΑ ΣΜΥΡΝΗ
2025-12-19 18:00 - 23:00
Μια μοναδική βραδιά υπόσχονται ο Δήμος Νέας Σμύρνης και ο Εμπορικός Σύλλογος της πόλης την Παρασκευή 19 Δεκεμβρίου, στην “Λευκή Νύχτα” που συνδιοργανώνουν.
Τα καταστήματα φορούν τα γιορτινά τους και θα παραμείνουν ανοιχτά 18:00-23:00 δημιουργώντας μια μοναδική εορταστική ατμόσφαιρα για δημότες και επισκέπτες με μουσικές και κεράσματα για όλους.
Στο πλαίσιο της “Λευκής Νύχτας” θα πραγματοποιηθούν Χριστουγεννιάτικα events, ενώ εκπλήξεις περιμένουν μικρούς και μεγάλους.
Σας περιμένουμε!

ΚΙΝΗΜΑΤΟΓΡΑΦΙΚΗ ΠΡΟΒΟΛΗ ΑΠΟ ΤΗΝ ΤΟΠΨΥ ΝΕΑΣ ΣΜΥΡΝΗΣ
2025-12-15 15:00 - 17:00
Στην κινηματογραφική προβολή της ταινίας «Η Ορχήστρα του Αδερφού μου» του Emmanuel Courcol προσκαλεί η η Τοπική Ομάδα Προαγωγής Ψυχικής Υγείας του Δήμου Νέας Σμύρνης τη Δευτέρα 15 Δεκεμβρίου, ώρα 15:00 στον Δημοτικό Κινηματογράφο Σπόρτινγκ (Κων/νου Παλαιολόγου 18).
Η ταινία πραγματεύεται την δύναμη της ανθρώπινης σύνδεσης, την απώλεια και την ελπίδα.
Μετά την προβολή θα ακολουθήσει συζήτηση με συντονιστή τον Ευάγγελο Κωνσταντίνου, Κοινωνικό Ψυχολόγο και Ψυχοθεραπευτή, για τις διαδρομές της απώλειας και την «αισθητική λύση» που μπορεί να προσφέρει η τέχνη.

Είσοδος ελεύθερη.

ΑΝΑΜΜΑ ΤΟΥ ΔΕΝΤΡΟΥ ΚΑΙ ΠΑΡΤΥ ΜΕ ΤΟΥΣ SWINGIN’ CATS
2025-12-13 20:00 - 22:00
Ο Δήμος Νέας Σμύρνης φορά τα γιορτινά του και ετοιμάζεται να γιορτάσει μαζί με τους δημότες την πιο μαγική εποχή του χρόνου. Η αρχή των εορταστικών εκδηλώσεων γίνεται με το άναμμα του Χριστουγεννιάτικου Δέντρου το Σάββατο 13 Δεκεμβρίου, ώρα 20:00 στην Κεντρική Πλατεία κι ένα κεφάτο πάρτυ με τους Swingin’ Cats. Η εκδήλωση συνδιοργανώνεται με την Περιφέρεια Αττικής.Οι Χριστουγεννιάτικες εκδηλώσεις του Δήμου θα συνεχιστούν όλες τις επόμενες ημέρες , με επίκεντρο την Πλατεία, τον Δημοτικό Πολυχώρο “Γαλαξίας” και τον Δημοτικό Κινηματογράφο Σπόρτινγκ όπου για δεύτερη χρονιά θα πραγματοποιηθεί Φεστιβάλ Παιδικού Κινηματογράφου.Η Νέα Σμύρνη στολίζεται και προσκαλεί τους δημότες αλλά και τους επισκέπτες σε πλήθος Χριστουγεννιάτικων δρώμενων και εκδηλώσεων για μικρούς και μεγάλους, όλα δωρεάν. Στόχος είναι να μεταφερθεί η ζεστασιά και θαλπωρή των ημερών από τα σπίτια και στον δημόσιο χώρο για να χαρούμε όλοι μαζί και να περάσουμε όμορφα τις γιορτινές ημέρες.

ΣΑΒΒΑΤΟΚΥΡΙΑΚΟ ΤΕΧΝΗΣ ΣΤΗΝ ΑΪΔΙΝΙΟΥ ΓΙΑ ΜΙΚΡΟΥΣ ΚΑΙ ΜΕΓΑΛΟΥΣ
2025-12-13 12:00 - 2025-12-14 19:00
Ένα Σαββατοκύριακο γεμάτο Τέχνη, εικαστικά δρώμενα και διαδραστικές παρουσιάσεις διοργανώνουν για το Σάββατο 13 και την Κυριακή 14 Δεκεμβρίου η Δημοτική Βιβλιοθήκη και οι χώροι Τέχνης Fluxus και Atelier Delos με την υποστήριξη του Δήμου Νέας Σμύρνης και ελεύθερη είσοδο.
Το Σάββατο 13 Δεκεμβρίου στην Δημοτική Βιβλιοθήκη (Αϊδινίου 28) στις 18:00 θα γίνει διαδραστική παρουσίαση του παιδικού βιβλίου “Ο Χορός των Αστεριών” της Μαριανέλλας Σαλαπάτα.
Την ίδια μέρα 12:00-14:00 στο Εργαστήρι Ζωγραφικής Fluxus (Αϊδινίου 36) θα πραγματοποιηθεί εικαστικό δρώμενο από τους μαθητές της Σχολής στον προαύλιο χώρο
Στο Φωτογραφικό Atelier Delos (Αϊδινίου 20), επίσης το Σάββατο, 18:00-20:00 θα πραγματοποιηθεί εικαστικό εργαστήρι με τίτλο “Χριστούγεννα σε κάδρο” με την εμψυχώτρια εικαστικών δράσεων Άννα Κωνσταντίνου ενώ από τις 19:00 μέχρι τις 19:30 θα γίνει συμμετοχική βιωματική παρουσίαση ενεργοποίησης των αισθήσεων με την χρήση αιθέριων ελαίων και την θεραπευτική τους δράση απ΄οτον Silvia Macchi.
Την Κυριακή 14 Δεκεμβρίου η Δημοτική Βιβλιοθήκη από τις 12:00 έως τις 14:00 θα φιλοξενήσει Χριστουγεννιάτικο εικαστικό εργαστήρι για παιδιά και στις 18: θα γίνει η παρουσίαση του βιβλίου “10+1 ιστορίες βουτηγμένες σε τσάι μέντας” της Χρυσούλας Διπλάρη.
Το Εργαστήρι Ζωγραφικής Fluxus θα φιλοξενήσει την Κυριακή στις 11:00 παράσταση “Ο χορός της Νιμπουβάλα” με την παραδοσιακή ινδική κούκλα Kathputli και την artist puppeteer Έλλη Μανιώτη
Τέλος, στο Φωτογραφικό Atelier Delos θα πραγματοποιηθούν την Κυριακή:
11:00-14:00: Εικαστικό εργαστήρι “Χριστούγεννα σε κάδρο ” με την εμψυχώτρια εικαστικών δράσεων Άννα Κωνσταντίνου
12:00-13:00: “Φάε το γλυκό σου”. Παρουσιάζονται νόστιμες συνταγές χωρίς ενοχές και χωρίς “μη” και οι συμμετέχοντες δοκιμάζουν γλυκά χωρίς ζάχαρη ή τεχνητά γλυκαντικά
18:00-19:00: Ζωντανή διαδραστική άσκηση μουσικής από την Ομάδα Ολιστική Μουσική Εκπαίδευση. Το διήμερο ολοκληρώνεται με live jam από την Ομάδα.

ΧΡΙΣΤΟΥΓΕΝΝΙΑΤΙΚΗ ΓΕΡΜΑΝΙΚΗ ΓΙΟΡΤΗ ΣΤΟΝ ΓΑΛΑΞΙΑ
2025-12-07 17:30 - 20:00
Σε μια χριστουγεννιάτικη περιπέτεια με άρωμα Γερμανίας μας προσκαλούν οι εκπαιδευτικοί Γερμανικής Γλώσσας της Πρωτοβάθμιας και Δευτεροβάθμιας Εκπαίδευσης Δ’ Αθήνας, την Κυριακή 7 Δεκεμβρίου, ώρα 17:30-20:00 στον Δημοτικό Πολυχώρο “Γαλαξίας”.
Οι διοργανωτές υπόσχονται να ταξιδέψουν τους επισκέπτες σ’ έναν κόσμο γεμάτο μυστήριο, γέλιο και… μαγικά μπισκότα.
Μικροί και μεγάλοι θα διασκεδάσουν με γρίφους, παιχνίδια, γερμανικά χριστουγεννιάτικα έθιμα, εργαστήριο κατασκευών, λιχουδιές, Glühwein για τους γονείς, και πολλές άλλες εκπλήξεις
Η εκδήλωση πραγματοποιείται με την υποστήριξη του Δήμου Νέας Σμύρνης, των Πρεσβειών Γερμανίας, Ελβετίας και Αυστρίας και του Ινστιτούτου Γκαίτε.

ΕΚΔΗΛΩΣΗ ΤΟΥ ΕΜΠΟΡΙΚΟΥ ΣΥΛΛΟΓΟΥ ΓΙΑ ΤΗΝ ΓΥΝΑΙΚΕΙΑ ΕΠΙΧΕΙΡΗΜΑΤΙΚΟΤΗΤΑ
2025-12-07 11:00 - 14:00
Εκδήλωση με θέμα «Γυναίκα και 21ος Αιώνας» διοργανώνει ο Εμπορικός Σύλλογος Νέας Σμύρνης την Κυριακή 7 Δεκεμβρίου, ώρα 11:00 στον Δημοτικό Πολυχώρο «Γαλαξίας»Η εκδήλωση φιλοδοξεί να αναδείξει τη δυναμική παρουσία των γυναικών στον επιχειρηματικό κόσμο, να φωτίσει τις νέες προοπτικές που ανοίγονται και να αναπτύξει έναν δημιουργικό διάλογο γύρω από τις προκλήσεις αλλά και τις ευκαιρίες της εποχής.Το αναλυτικό πρόγραμμα έχει ως εξής:11:00 – 11:300 Έναρξη. Χαιρετισμός από τον Πρόεδρο του Εμπορικού Συλλόγου Νέας Σμύρνης Γιώργο Ασημάκο11:40 Χαιρετισμοί επισήμων. Συντονισμός: Γεράσιμος Καραμπελιάς Καθηγητής Κοινωνιολογίας και ιδρυτής του εργαστηρίου “Μέθεξη” Παντείου Πανεπιστημίου12:00 Ράνια Οικονόμου, Πρόεδρος Δημοτικής Επιτροπής Ισότητας των Φύλων, Αντιδήμαρχος Πρασίνου. Θέμα: “Η Ευρωπαϊκή Χάρτα για την Ισότητα των Φύλων στις τοπικές κοινωνίες”12:15 Ηλιάνα Σπυρίδωνος, Διευθύντρια Επαγγελματικής Κατάρτισης. Θέμα: “Η τεχνητή νοημοσύνη στο επιχειρείν”.12:30 Μάγδα Κατόπη, MsC Οικονομολόγος, Σύμβουλος Εταιρικών Σχέσεων και Επικοινωνίας12:45 Μαρίνα Δεκούλου, Αντιδήμαρχος Λειτουργίας και Συντήρησης Σχολικών Μονάδων και Φιλοζωίας, μέλος Επιτροπής Ισότητας ΚΕΔΕ. Θέμα: “Ο ρόλος της σύγχρονης μητέρας”13:00 Ανακήρυξη του Πάρι Παπαβασιλείου ως Επίτιμου Προέδρου του Εμπορικού Συλλόγου Νέας Σμύρνης

ΣΕΜΙΝΑΡΙΟ ΠΡΩΤΩΝ ΒΟΗΘΕΙΩΝ ΣΤΟΝ "ΓΑΛΑΞΙΑ"
2025-12-02 16:30 - 19:00
Σεμινάριο Πρώτων Βοηθειών διοργανώνει ο Μορφωτικός Σύλλογος Ανεμωτίσιων Λέσβου την Τρίτη 2 Δεκεμβρίου ώρα 16:30 στον Δημοτικό Πολυχώρο “Γαλαξίας” με την υποστήριξη του Δήμου Νέας Σμύρνης.
Το σεμινάριο θα είναι διαδραστικό με προβολή βίντεο και εκπαίδευση του προσωπικού σε πρόπλασμα. Στο πλαίσιο αυτό θα εξεταστούν επείγουσες καταστάσεις, κάποιες εκ των οποίων μπορεί να είναι απειλητικές για την ζωή παιδιών και ενηλίκων και θα αποσαφηνιστεί ο ρόλος του μη ιατρού και της άμεσης βοήθειας που μπορεί να παράσχει σε τέτοιες καταστάσεις.
Εκπαιδευτής γιατρός θα είναι ο Χρήστος Κρασαδάκης, Γναθοχειρουργός.
Τηλέφωνο για συμμετοχές: 6972 208333 (Χρυσούλα Ακίλα)
e-mail: palmos.anemotisias@yahoo.com

ΕΚΔΗΛΩΣΗ ΕΥΑΙΣΘΗΤΟΠΟΙΗΣΗΣ ΓΙΑ ΤΑ ΑΤΟΜΑ ΜΕ ΑΝΑΠΗΡΙΑ
2025-11-30 11:00 - 13:00
Με αφορμή την Παγκόσμια Ημέρα Ατόμων με Αναπηρία ο Σύλλογος ΑΛΜΑ με την υποστήριξη του Δήμου Νέας Σμύρνης διοργανώνουν εκδήλωση ευαισθητοποίησης την Κυριακή 30 Νοεμβρίου, ώρα 11:00 στην Κεντρική Πλατεία.Στο πλαίσιο της εκδήλωσης, εκτός από ομιλίες και χαιρετισμούς, θα πραγματοποιηθούν μουσικοχορευτικά δρώμενα, happenings, bazaar, ενώ οι συμμετέχοντες θα έχουν την ευκαιρία να κάνουν βόλτα με τις θρυλικές μοτοσικλέτες Harley Davidson.Όλα τα έσοδα από την εκδήλωση θα διατεθούν για την ενίσχυση του Κέντρου Ημέρας Εφήβων & Ενηλίκων με αυτισμό και νοητική αναπηρία (Κωνσταντινουπόλεως 38, Νέα Σμύρνη)Σας περιμένουμε!

ΕΝΑ ΤΑΞΙΔΙ ΣΤΟ ΧΡΟΝΟ ΑΘΗΝΑ - ΚΩΝΣΤΑΝΤΙΝΟΥΠΟΛΗ
2025-11-26 18:00 - 21:00
Στον Δημοτικό Πολυχώρο “Γαλαξίας” την Τετάρτη 26 Νοεμβρίου, ώρα 18:00 η Ομάδα “Σύγχρονοι Κωνσταντινουπολίτες Συγγραφείς” υπό την Αιγίδα της Οικουμενικής Ομοσπονδίας Κωνσταντινουπολιτών διοργανώνει εκδήλωση με θέμα “Όψεις της κοινωνίας της Πόλης μέσα από το βλέμμα των Σύγχρονων Κωνσταντινουπολιτών ιστορικών, μυθιστοριογράφων, ποιητών και μεταφραστών”.
Στην εκδήλωση θα χαιρετίσει ο Δήμαρχος Νέας Σμύρνης Γιώργος Κουτελάκης και θα μιλήσει μεταξύ άλλων ο Πρόεδρος της Οικουμενικής Ομοσπονδίας Κωνσταντινουπολιτών Νικόλαος Ουζούνογλου.
Θα μιλήσουν:
* Στέφανος Ευαγγελίδης, Δικηγόρος – Καθηγητής ΙΕΚ
* Νικόλας Κόλμαν, Πρόεδρος του Συνδέσμου Αποφοίτων Ζωγράφειου
* Βασίλειος Μούτσογλου, Πρέσβης επί τιμή
* Αιμιλία Ξανθοπούλου, τ. Διδακτικό Επιστημονικό Προσωπικό ΕΚΠΑ
* Ρίκα Ρομποπούλου, Επίκουρη Καθηγήτρια ΕΚΠΑ
* Σάββας Τσιλένης, Δρ. Αρχιτέκτονας – Πολεοδόμος
* Ελευθέριος Φερεκύδης, Ομότιμος Καθηγητής ΩΡΛ ΕΚΠΑ
Την εκδήλωση θα συντονίσει η Μάρω Μαυροπούλου, Αφυπ. Επίκουρη Καθηγήτρια ΕΚΠΑ

ΔΩΡΕΑΝ ΣΤΕΙΡΩΣΕΙΣ ΓΙΑ ΔΕΣΠΟΖΟΜΕΝΑ ΚΑΙ ΑΔΕΣΠΟΤΑ ΖΩΑ ΤΗΣ ΝΕΑΣ ΣΜΥΡΝΗΣ
2025-11-22 10:00 - 12:00
Την δυνατότητα να στειρώσουν δωρεάν τη γάτα τους ή κάποιο αδεσποτάκι της γειτονιάς παρέχει στους δημότες η Αστική Πανίδα του Δήμου Νέας Σμύρνης. Η συγκεκριμένη δράση ισχύει για 30 ζώα.
Όσοι ενδιαφέρονται μπορούν να επικοινωνούν στα τηλέφωνα 210 9370282 και 210 9345658 από τις 10 έως τις 18 Νοεμβρίου προκειμένου να προγραμματίσουν την επίσκεψή τους στο συνεργαζόμενο Κτηνιατρείο. Οι επεμβάσεις θα πραγματοποιηθούν το Σάββατο 22 Νοεμβρίου.
Η δράση περιλαμβάνει, εκτός από την στείρωση, την σήμανση, τον εμβολιασμό και την αποπαρασίτωση του ζώου.

2ο ΦΕΣΤΙΒΑΛ ΧΟΡΩΔΙΩΝ. ΣΤΙΣ 10/11 Η ΕΞ ΑΝΑΒΟΛΗΣ ΕΚΔΗΛΩΣΗ
2025-11-10 20:00 - 22:30
Την Δευτέρα 10 Νοεμβρίου θα πραγματοποιηθεί το 2ο Φεστιβάλ Χορωδιών του Δήμου Νέας Σμύρνης, εκδήλωση που ήταν προγραμματισμένη στο πλαίσιο των Ιωνικών Γιορτών αλλά αναβλήθηκε λόγω καιρού.
Στο Φεστιβάλ συμμετέχουν: Η μικτή Χορωδία Ενηλίκων του Δήμου Αγίας Παρασκευής υπό την Διεύθυνση του Χρήστου Κουτσονίκα Η γυναικεία Χορωδία “Νηρηίδες” του Παλαιού Φαλήρου υπό την Διεύθυνση της Κατερίνας Βασιλικού  Η μικτή Χορωδία Ενηλίκων του Ερυθρού Σταυρού υπό την Διεύθυνση της Αλεξάνδρας Μητσοπούλου  Η Δημοτική Χορωδία Νέας Σμύρνης “Ιωνικές Φωνές” υπό την Διεύθυνση του Γεώργιου Ζιάκα.  Η εκδήλωση θα πραγματοποιηθεί στην Εστία Νέας Σμύρνης (αίθουσα “Πάνος Χαλδέζος”).
Ώρα έναρξης 20:00
Είσοδος ελεύθερη.

Κ. ΑΛΕΞΟΠΟΥΛΟΣ- ΤΟ ΛΙΚΕΡ ΤΗΣ ΜΑΡΓΑΡΙΤΑΣ
2025-11-10 18:30 - 20:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
ΤΟ ΛΙΚΕΡ ΤΗΣ ΜΑΡΓΑΡΙΤΑΣ – ΙΣΤΟΡΙΕΣ ΑΠΟ ΤΗ ΜΙΚΡΑΣΙΑ

Ο Σ. ΜΑΝΤΖΟΥΡΑΝΗΣ ΠΑΡΟΥΣΙΑΖΕΙ ΤΟ ΒΙΒΛΙΟ ΤΟΥ ΣΤΟΝ "ΓΑΛΑΞΙΑ"
2025-11-03 18:00 - 20:00
Το βιβλίο του Σωκράτη Μαντζουράνη “Οδός Ρωμανού Μελωδού 23” (Εκδόσεις Καμπύλη), παρουσιάζεται την Δευτέρα 3 Νοέμβρη, ώρα 18:00 στον Δημοτικό Πολυχώρο “Γαλαξίας” (Κεντρική Πλατεία).
Για το βιβλίο θα μιλήσουν οι: Κώστας Σκηνιώτης, συγγραφέας-εκδότης, Ρούντι Ρινάλντι, εκδότης της εφημερίδας “Δρόμος της Αριστεράς”, Αιμιλία Βουλβούλη, Κοινωνική Ανθρωπολόγος, και ο συγγραφέας Σωκράτης Μαντζουράνης.
Θα χαιρετίσει ο Δήμαρχος Νέας Σμύρνης Γιώργος Κουτελάκης.
Την συζήτηση θα συντονίσει ο δημοσιογράφος Μιχάλης Σιάχος.
Την εκδήλωση συνδιοργανώνουν οι Εκδόσεις Καμπύλη και το βιβλιοπωλείο “Κουκίδα”.

PET DAY ΣΤΗΝ ΠΛΑΤΕΙΑ
2025-11-02 10:00 - 14:00
Ακόμα ένα PET DAY, γιορτή υιοθεσίας και δημιουργικής ενημέρωσης, διοργανώνει η Αστική Πανίδα του Δήμου Νέας Σμύρνης την Κυριακή 2 Νοεμβρίου στην κεντρική Πλατεία.
Οι φιλόζωοι – και όχι μόνο – θα έχουν την ευκαιρία να αποκτήσουν τον παντοτινό τους σύντροφο μέσα από το πρόγραμμα υπεύθυνης υιοθεσίας ενώ μικροί μεγάλοι θα έχουν την ευκαιρία να λάβουν χρήσιμες συμβουλές και να διασκεδάσουν
Στην εκδήλωση θα υπάρχουν ζωάκια που είχαν βρεθεί αδέσποτα στην πόλη, φροντίζονται από την Αστική Πανίδα και το σωματείο Φιλοζωική και Περιβαλλοντική Δράση Εθελοντών Παλαιού Φαλήρου και Νέας Σμύρνης, όπου ψάχνουν παντοτινή οικογένεια και αγκαλιές!
Στο πλαίσιο του PET DAY θα πραγματοποιηθούν:
* Δημιουργικές δραστηριότητες για παιδιά! Ζωγραφική, face painting.
* Ενημέρωση για ενήλικες για την υπεύθυνη κηδεμονία, την πρώτη προσέγγιση μας με το ζωάκι μας !
* Συμβουλές με τους τρόπους να κρατάμε την πόλη μας καθαρή όταν βγάζουμε το σκυλάκι μας περίπατο με την πατέντα ΝΟΚΑΚΑ
* Δειγματοδιανομή προϊόντων για τους μικρούς τετράποδους φίλους μας.
Η εκδήλωση γίνεται με την βοήθεια του Σωματείου Φιλοζωική και Περιβαλλοντική Δράση Εθελοντών Παλαιού Φαλήρου και Νέας Σμύρνης, των εθελοντών της Αστικής Πανίδας ,των εθελοντών e-ΘΕΛΩ του Δήμου μας και των συνεργατών μας Perfect pet, Nokaka.

ΣΥΓΚΕΝΤΡΩΣΗ ΦΑΡΜΑΚΩΝ
2025-10-19 10:00 - 13:00
Η Πανελλήνια Οργάνωση Γυναικών «Παναθηναϊκή» Παραρτήματος Νέας Σμύρνης, σε συνεργασία με την Ιερά Μητρόπολη Νέας Σμύρνης, στο πλαίσιο της ανθρωπιστικής τους δράσης, διοργανώνουν συγκέντρωση φαρμάκων στον Ιερό Ναό του Αγίου Σώστη (Λεωφόρος Συγγρού 145, Νέα Σμύρνη) την Κυριακή 19 Οκτωβρίου 2025, 10.00-13.00.

Τα φάρμακα που θα συγκεντρωθούν, θα διατεθούν για την κάλυψη των αναγκών του Δημοτικού Φαρμακείου της Νέας Σμύρνης, του Κοινωνικού Φαρμακείου – Ιατρείου της Νέας Σμύρνης, καθώς και των αντίστοιχων φορέων όμορων Δήμων, που σκοπό έχουν την περίθαλψη των άπορων οικογενειών και των ευπαθών ομάδων.

Σε αυτήν την πρωτοβουλία αλληλεγγύης προς τον συνάνθρωπο, όλοι οι πολίτες-φορείς που επιθυμούν, μπορούν να φέρουν όσα φάρμακα έχουν αγοράσει ή διαθέτουν στο σπίτι τους και δεν τα χρειάζονται, για τις ανάγκες του Κοινωνικού Φαρμακείου-Ιατρείου.

ΕΚΘΕΣΗ ΦΩΤΟΓΡΑΦΙΩΝ ΑΠΟ ΤΟ ΑΡΧΕΙΟ ΤΗΣ ΑΣΦΑΛΕΙΑΣ ΓΙΑ ΤΟΝ ΓΡΗΓΟΡΗ ΛΑΜΠΡΑΚΗ
2025-10-13 19:30 - 21:30
Στον Δημοτικό Πολυχώρο «Γαλαξίας» θα πραγματοποιηθεί Έκθεση Φωτογραφιών από το Αρχείο του φακέλου του Γρηγόρη Λαμπράκη που τηρούσε η Ασφάλεια, από τη Δευτέρα 13 Οκτωβρίου έως το Σάββατο 18 Οκτωβρίου, στο πλαίσιο της οργάνωσης του Historical Run 2025.

Ο Βουλευτής της ΕΔΑ, αθλητής και Βαλκανιονίκης Γρηγόρης Λαμπράκης δολοφονήθηκε το 1963. Μετά τη δολοφονία του, ο Μίκης Θεοδωράκης, μαζί με άλλους προοδευτικούς νέους της εποχής, ίδρυσε τη «Δημοκρατική Νεολαία Λαμπράκη» της οποίας υπήρξε Πρόεδρος.

Τα εγκαίνια της έκθεσης θα πραγματοποιηθούν τη Δευτέρα 13 Οκτωβρίου και ώρα 19:30. Οι ώρες λειτουργίας της έκθεσης είναι από τις 10:00 έως τις 13:00 και από τις 18:00 έως τις 21:00 καθημερινά. Το Σάββατο 18 Οκτωβρίου η έκθεση θα λειτουργήσει από τις 10:00 έως τις 21:00.

ΗΜΕΡΙΔΑ ΓΙΑ ΤΗΝ ΠΑΧΥΣΑΡΚΙΑ ΜΕ ΔΩΡΕΑΝ ΛΙΠΟΜΕΤΡΗΣΗ ΚΑΙ ΑΞΙΟΛΟΓΗΣΗ ΒΑΣΙΚΟΥ ΜΕΤΑΒΟΛΙΣΜΟΥ
2025-10-12 10:30 - 12:30
Ημερίδα με θέμα “Σώμα και Ψυχή σε Ισορροπία: Νικώντας την Παχυσαρκία” πραγματοποιείται την Κυριακή 12 Οκτωβρίου, ώρα 10:30 στον Δημοτικό Πολυχώρο “Γαλαξίας”. Η εκδήλωση συνδιοργανώνεται από την Εταιρεία Μεταβολισμού, Διατροφής & Ευζωίας και τον Δήμο Νέας Σμύρνης υπό την αιγίδα του Πανελλήνιου Συλλόγου Στήριξης Ατόμων με Παχυσαρκία “Ιμερόεσσα”.
Αναλυτικά θα αναπτυχθούν οι ενότητες από εξειδικευμένους Γιατρούς, Κοινωνιολόγους και Πανεπιστημιακούς :
* Ορισμός και διάγνωση της Παχυσαρκίας ως νόσος. Επιπτώσεις της Παχυσαρκίας στην υγεία μας από την Έλσα Ηλιάδου
* Η διατροφή στη νεογνική και παιδική ηλικία από τον Δημήτρη Κιόρτση
* Υπογονιμότητα και Παχυσαρκία από τον Βασίλιεο Αθανασίου
* Διαιτολογική προσέγγιση: πρακτικές οδηγίες από τον Χρήστο Δερδεμέζη
* Άσκηση: Πόσο, Πότε, Τι είδους; από τον Σπύρο Μεθενίτη
* Η τροφή ως συναισθηματικό καταφύγιο: ψυχολογικοί μηχανισμοί και αντιμετώπισης της υπερφαγίας από τον Αντώνιο Ντακανάλη
* Ψυχική νόσος και Παχυσαρκία – Η ψυχολογία του ασθενούς με Παχυσαρκία από τον Σωκράτη Εμμανουηλίδη
* Παχυσαρκία και στίγμα: το “βάρος” των “λέξεων” από την Κυριακή Τσιρανίδου
Σχολιασμό θα κάνουν οι Αλέξανδρος Τσελεπής, Σταύρο Μπούσμπουλα, Χρήστο Δερδεμέζη, Λεωνίδα Λιακόπουλο και Ανδρομάχη Χατζηγιάννη.
Στο πλαίσιο της ημερίδα θα γίνονται και δωρεάν λιπομετρήσεις για όσους επιθυμούν μόνο κατόπιν ραντεβού στο τηλέφωνο 6974 345938 την Πέμπτη 9/10/2025 από 12:30-17:30 και την Παρασκευή 10/10/2025 από 17:00-21:00
Την ίδια ημέρα από τις 10:00 έως τις 11:00 θα πραγματοποιηθεί workshop με θέμα την αξιολόγηση του βασικού μεταβολισμού.

ΠΑΡΟΥΣΙΑΣΗ ΒΙΒΛΙΟΥ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2025-10-11 18:30 - 20:30
Το βιβλίο του Γιάννη Κατσίκη “Ο Γραικός θαλασσοπόρος Χουάν Ντε Φούκα” παρουσιάζεται το Σάββατο 11 Οκτωβρίου, ώρα 18:30 στην Δημοτική Βιβλιοθήκη (Αϊδινίου 28).
Για το βιβλίο και τον συγγραφέα θα μιλήσουν ο Αντιδήμαρχος Κοινωνικής Οικονομίας και Αλληλεγγύης του Δήμου Νέας Σμύρνης Νότης Γιατζίδης και ο συγγραφέας και Χημικός Μηχανικός Γιώργος Παπαγιαννάκης.
Αποσπάσματα του βιβλίου θα διαβάσει η μουσικός και ποιήτρια Γεωργία Καλαφάτη.

Είσοδος ελεύθερη

ΕΚΔΗΛΩΣΗ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΨΥΧΙΚΗΣ ΥΓΕΙΑΣ
2025-10-10 18:30 - 20:30
Εκδήλωση με θέμα “Διαδρομές της Απώλειας” διοργανώνει την Παρασκευή 10 Οκτωβρίου η Τοπική Ομάδα Προαγωγής Ψυχικής Υγείας του Δήμου Νέας Σμύρνης με αφορμή την Παγκόσμια Ημέρα Ψυχικής Υγείας.
Η εκδήλωση θα πραγματοποιηθεί στον Δημοτικό Πολύχώρο “Γαλαξίας”, ώρα 18:30, και συμμετέχουν οι: Μελανή Βασιλοπούλου, Συμβουλευτική Ψυχολόγος, Ελένη Ρηγούτσου, Κλινική Ψυχολόγος,Μαρίνα Κωνσταντινίδου, Ψυχολόγος και Ευάγγελος Κωνσταντίνου, Κοινωνικός Ψυχολόγος.
Την συζήτηση θα συντονίσει ο Αντώνης Κατσαμάγκος, Ψυχολόγος – Ψυχοθεραπευτής.

Ο ΓΙΑΝΝΗΣ ΤΟΛΙΟΣ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2025-10-09 19:00 - 21:00
Το βιβλίο του Γιάννη Τόλιου “Αναζητώντας ελπιδοφόρους ορίζοντες – Πολιτικές μαρτυρίες στο δρόμο προς… το “ιστορικά αναγκαίο”, (Εκδόσεις Άπαρσις) παρουσιάζεται την Πέμπτη 9 Οκτωβρίου, ώρα 19:00, στην Δημοτική Βιβλιοθήκη Νέας Σμύρνης (Αϊδινίου 28)
Το βιβλίο συνίσταται σε “πολιτικές μαρτυρίες” με επίκεντρο κρίσιμα πολιτικά γεγονότα στην Ελλάδα, σε συνδυασμό με την δράση της Αριστεράς στη διάρκεια περίπου εξήντα χρόνων, καθώς και σε βιωματικές εμπειρίες του συγγραφέα από την ενεργητική συμμετοχή του σε αυτά.
Για το βιβλίο θα μιλήσουν οι:
Αναστασία Σταυροπούλου, Δικηγόρος, μέλος Δ.Σ. του Δικηγορικού Συλλόγου Αθήνας
Δημήτρης Πατέλης, Καθηγητής Φιλοσοφίας στο Πολυτεχνείο Κρήτης
Νίκος Στραβελάκης, Οικονομολόγος – Πανεπιστημιακός, Τμήμα Οικονομικής Επιστήμης ΕΚΠΑ
Γιάννης Τόλιος, συγγραφέας.
Την παρουσίαση θα συντονίσει ο Γιάννης Καλλιντεράκης, ηλεκτρολόγος-μηχανικός.
Θα παραστεί και θα χαιρετίσει ο Δήμαρχος Νέας Σμύρνης Γιώργος Κουτελάκης

ΑΝΑΒΟΛΗ:2o ΦΕΣΤΙΒΑΛ ΧΟΡΩΔΙΩΝ ΝΕΑΣ ΣΜΥΡΝΗΣ
2025-10-06 20:30 - 22:30
Ένας νέος πολιτιστικός θεσμός επανέρχεται για δεύτερη χρονιά στη Νέα Σμύρνη. Πρόκειται για το 2ο Φεστιβάλ Χορωδιών που θα πραγματοποιηθεί την Δευτέρα 6 Οκτωβρίου στο Άλσος. Με το Φεστιβάλ Χορωδιών ολοκληρώνεται και ο δεύτερος των Ιωνικών Γιορτών 2025.
Στο Φεστιβάλ Χορωδιών συμμετέχουν:
* Η μικτή Χορωδία Ενηλίκων του Δήμου Αγίας Παρασκευής υπό την διεύθυνση του Χρήστου Κουτσονίκα
* Η Γυναικεία Χορωδία Παλαιού Φαλήρου “Νηρηίδες” υπό την διεύθυνση της Κατερίνας Βασιλικού
* Η Μεικτή Χορωδία Ενηλίκων Ελληνικού Ερυθρού Σταυρού υπό την διεύθυνση της Αλεξάνδρας Μητσοπούλου
* Η Δημοτική Χορωδία Νέας Σμύρνης “Ιωνικές Φωνές” υπό την διεύθυνση του Γεώργιου Ζιάκα

Ώρα έναρξης 20:30
Είσοδος ελεύθερη
